**Szerződésszám: ……./2017/START**

 **EBR szám: ………..**

**2017. évi Beszerzési tervsor: 32, 33.**

**SZOFTVERkövetésI Szerződés**

amely létrejött egyrészről a

**MÁV-START Vasúti Személyszállító Zrt.**

(rövidített cégnév: MÁV-START Zrt.)

* Székhelye: 1087 Budapest, Könyves Kálmán körút 54-60.
* Levelezési címe: 1087 Budapest, Könyves Kálmán körút 54-60.
* Számlavezető pénzintézete: K&H Bank Zrt.
* Számlaszáma: 10402142 -49575648-49521007
* Adóigazgatási száma: 13834492-2-44
* Statisztikai jelzőszám: 13834492-4910-114-01
* Cégbíróság és cégjegyzékszám: Fővárosi Törvényszék Cégbírósága, Cg. 01-10-045551

Aláírási joggal felruházott képviselők: …………………..

mint megrendelő (a továbbiakban: **Megrendelő**)

**és a**

**…………………………**

(rövidített cégnév: ………………...)

* Székhelye: …………………
* Levelezési címe: ………………..
* Számlavezető pénzintézete: ………………
* Számlaszáma: ……………………
* Adóigazgatási száma: ……………….
* Statisztikai jelzőszám: ………………………
* Cégbíróság és cégjegyzékszám: …………………….
* Aláírási joggal felruházott képviselő: …………………
* Szerződésszám a Szállítónál: ……………

mint szállító (a továbbiakban: **Szállító**), együttes említésük esetén szerződő felek (a továbbiakban: **Felek**) között, az alulírott helyen és időben az alábbi feltételekkel:

**Preambulum**

Megrendelő ***„A MÁV-START Zrt. vasútüzemi rendszerei továbbfejlesztéséhez és konszolidációjához kapcsolódóan meglévő adatbázis alapú folyamatmodellező (ARIS) rendszer követési szolgáltatása és kapcsolódó feladatok (oktatás, szakértői támogatás) elvégzése”*** tárgyban a Kbt. 112. § (1) bekezdés b) pontja szerinti eljárást folytatott le, amelynek nyertese Szállító lett. Ennek alapján Felek az alábbi Szoftverkövetési szerződést (a továbbiakban: Szerződés) kötik.

**1. A Szerződés tárgya, ellenértéke**

* 1. Megrendelő megrendeli, Szállító elvállalja a jelen Szerződés 1. számú mellékletében rögzített szoftver termékek, licencek követését, valamint az informatikai rendszerek és egyéb társasági üzleti folyamatok adatbázis alapú leképezése tárgyában helyszíni támogatás, továbbá oktatás nyújtását a jelen Szerződés és mellékletei szerinti feltételekkel és kikötésekkel.

Megrendelő kijelenti, Szállító elismeri, hogy a jelen Szerződésben nevesített szoftvertermékekre a Megrendelő – korábban megkötött szerződés alapján – korlátlan időtartamra üzleti célú teljes felhasználói jogokat szerzett.

1.2. A maximálisan kifizethető szerződéses ellenérték: …………….,- Ft + ÁFA (azaz ………………………………………… forint általános forgalmi adóval növelt összege).

|  |  |  |
| --- | --- | --- |
| **Feladat** | **Nettó egységár** | **Nettó összár** |
| Szakértői támogatás (workshop) a rendszerkövetési feladatokra (az informatikai rendszerek és egyéb társasági üzleti folyamatok adatbázis alapú modellezése /leképzése/ tárgyában) (15 szakértői nap)(8 óra/nap)  | ……….. Ft/szakértői nap | ………… Ft  |
| Felhasználói oktatás 12-20 fő részére(10 szakértői nap)(8 óra/nap) | ………….. Ft/szakértői nap | ………… Ft |
| A MÁV-START Zrt. jelen szerződés 1. számú mellékletben felsorolt, meglévő ARIS rendszer moduljainak jogfolytonos követése (Part number szerint)1 csomag  | ………… Ft/félév  | ………….. Ft |
| **Összesen** | **-** | **…………… Ft** |

 Felek rögzítik, hogy a jelen 1.2 pont szerinti ár magában foglalja a Szállító jelen Szerződés szerinti feladatai szerződésszerű teljesítésének összes költségét; erre tekintettel Szállító Megrendelővel szemben semmiféle többlet-térítési vagy költségtérítési igénnyel, semmilyen jogcímen nem élhet. A workshopon és oktatáson résztvevők utazásának és étkezésének költsége nem a Szállítót terheli.

**2. A teljesítés határideje, a Szerződés időbeli hatálya**

2.1. A szoftverek követését Szállító a jelen Szerződés hatálybalépésétől számítottan 18 hónapig köteles biztosítani. A szakértői támogatási, oktatási szolgáltatások nyújtásának konkrét időpontját Megrendelő határozza meg a szoftverkövetés időtartamán belül.

2.2. A jelen Szerződés a mindkét Fél részéről történő aláírása napján lép hatályba és a jelen Szerződésből eredő kötelezettségek maradéktalan teljesítésével szűnik meg.

**3. A teljesítés helye és módja**

Szállító a Szerződés tárgyát képező szoftvertermék követését és a kapcsolódó szolgáltatásokat a jelen Szerződés 1. számú mellékletében meghatározott módon köteles nyújtani.

A szoftverek követésének tekintetében a teljesítés helye: a szoftverek telepítési helye (1087 Budapest, Könyves Kálmán Krt. 54-60.), a MÁV-START Zrt, mint megrendelő kijelölt szervere, ill. munkaállomásai. A hozzáférést a telepítés és üzemeltetés idejére a megrendelő biztosítja beszállító számára megfelelő IT biztonsági kontroll mellett.

Az oktatásra, szakértői támogatásra vonatkozóan a teljesítés helye: A Szállító által az 1. számú melléklet követelményei figyelembevételével megjelölt budapesti helyszín.

**4. A teljesítés menete, felek jogai és kötelezettségei**

4.1. Jelen Szerződés rendelkezéseinek értelmezése során szoftverkövetésnek minősül a szoftver-termék internetről történő hozzáféréséhez szükséges kód biztosítása. Megrendelő a hozzáférési kódok biztosítását követően haladéktalanul megvizsgálja annak rendeltetésszerű és szerződésszerű mivoltát és annak elfogadása esetén a szállítást követő 15 napon belül Teljesítési Igazolást bocsájt ki, vagy a teljesítés hibája esetén írásban indokolja annak elutasítását. A kapcsolódó szolgáltatások szerződésszerű elvégzéséről a Megrendelő szintén Teljesítési Igazolást bocsájt ki, az igénybe vett teljesítési egységek figyelembe vételével. A Megrendelő részéről teljesítésigazolásra jogosult személyt a jelen szerződés 10.2 pontja tartalmazza.

4.2. A Megrendelő fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta és igényét nem jelentette be azonnal.

4.3. Jelen Szerződést a Kbt. 138. § (1) bekezdése szerint a Szállítónak kell teljesítenie. Szállító ugyanakkor a jelen Szerződés teljesítéséhez a Kbt-ben foglalt feltételek szerint jogosult alvállalkozót igénybe venni.

* + 1. A jelen szerződés teljesítésébe a Szállító által bevonni kívánt, a jelen szerződés megkötésekor ismert alvállalkozók adatait a Szállító által a jelen szerződés aláírásával egyidejűleg aláírt, a jelen szerződés 2. sz. mellékletét képező nyilatkozat tartalmazza.
		2. Felek rögzítik, hogy a Szállító a jelen Szerződés hatálya alatt új alvállalkozó bevonására csak a Kbt-ben foglalt feltételekkel, előzetes bejelentés mellett jogosult azzal, hogy az új alvállalkozó bevonását a jelen szerződés 2. sz. melléklete szerinti nyilatkozat aktualizált, a Szállító által cégszerűen aláírt 4 (négy) eredeti példányának Megrendelő részére történő megküldésével köteles teljesíteni.
		3. Felek rögzítik továbbá, hogy bármely, a jelen szerződés 2. sz. mellékletét érintő változásról – ideértve különösen, de nem kizárólagosan az alvállalkozói teljesítésének arányának megváltozását – Szállító a jelen szerződés 2. sz. melléklete szerinti nyilatkozat aktualizált, a Szállító által cégszerűen aláírt 4 (négy) eredeti példányának Megrendelő részére történő megküldésével köteles bejelenteni.
		4. A jelen szerződés 2. sz. mellékletének a 4.3.2. és 4.3.3. pontban rögzítettek szerinti változása nem minősül a jelen szerződés módosításának. Felek rögzítik, hogy a 4.3.2. és 4.3.3. pont szerinti aktualizált mellékletet Szállító – a benyújtás sorrendjében – folytatólagos alszámozással (2/1., 2/2., 2/3. stb.) ellátva köteles benyújtani a Megrendelő részére.
		5. Szállító a 4.3.2. és 4.3.3. pontban rögzítettek kapcsán kifejezetten kijelenti, hogy a Kbt-ben rögzített, az alvállalkozók vonatkozásában irányadó szabályokkal maradéktalanul tisztában van és minden intézkedést megtesz ezen rendelkezések betartása érdekében, továbbá a jelen szerződés aláírásával kifejezetten tudomásul veszi, hogy e kötelezettségei megszegése a részéről súlyos szerződésszegésnek minősül, melyre tekintettel Megrendelő jogosulttá válik a jelen szerződés azonnali hatályú felmondására vagy az attól történő elállásra, továbbá Szállítóval szemben a jelen szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.
		6. A Megrendelő vagy a nevében eljáró személy (szervezet) a szerződés teljesítése során korlátozás nélkül jogosult ellenőrizni, hogy a jelen szerződés teljesítésében a Szállító oldalán a jelen szerződés 2. sz. melléklete szerinti alvállalkozó(k) vesz(nek)-e részt.
		7. A Szállító az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Polgári Törvénykönyvről szóló 2013. évi V. törvény (a továbbiakban: Ptk.) szabályai szerint felel.
	1. Szállító a teljesítéshez az alkalmasságának igazolásában részt vett szervezetet a Kbt. 65.§ (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).

*Amennyiben a Szállító az eljárás során a Kbt. 65. § (7) bekezdésére tekintettel előszerződést nyújtott be:*

A Szállító köteles a Megrendelőt írásban tájékoztatni arról, ha az eljárás során a Kbt. 65. § (7) bekezdése szerint bemutatott, az alkalmasság igazolásában részt vett szervezettel megkötött előszerződés alapján a Szállító és az alkalmasság igazolásában részt vett szervezet között az előszerződésben meghatározott időpontban, de legkésőbb a jelen Szerződés hatályba lépésétől számított 10 (tíz) munkanapon belül nem jön létre szerződés, tájékoztatva a Megrendelőt egyúttal a Kbt. 138. § (2) és (4) bekezdésében foglaltak Szállító általi teljesítése érdekében megtett intézkedésekről, megkötött szerződésekről.

Továbbá a Szállító köteles a Megrendelőt írásban tájékoztatni a Szállító és az alkalmasság igazolásában részt vett szervezet kötelezettségvállalását tartalmazó szerződés módosításáról, megszüntetéséről, legkésőbb a szerződésmódosítás vagy a szerződés megszüntetésére irányuló egy- vagy kétoldalú jognyilatkozat aláírásától, illetve kézhezvételétől számított 3 (három) munkanapon belül, tájékoztatva a Megrendelőt egyúttal a Kbt. 138. § (2) és (4) bekezdésében foglaltak Szállító általi teljesítése érdekében megtett intézkedésekről, megkötött szerződésekről.

A jelen pontban foglaltak Szállító általi bárminemű megszegése – ideértve a Kbt. 138. § (2) és (4) bekezdésében foglaltaknak megfelelő intézkedések elmulasztását, vagy az azokba ütköző intézkedések megtételét és/vagy a megkötött szerződések hibáját, hiányosságát is – a jelen Szerződés Megrendelő általi rendkívüli felmondási jogát alapozza meg.

* 1. Szállító tudomásul veszi, hogy jelen Szerződés teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.
	2. Szállító tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében – a jelen Szerződés teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyet Szállító a jelen Szerződés aláírásával kifejezetten tudomásul vesz.
	3. Szállító a Szerződés teljesítése során teljes körűen köteles betartani – és alvállalkozóival betartatni – az idegen személyek Megrendelő és/vagy a MÁV Zrt. területén történő tartózkodásának, munkavégzésének munkavédelmi feltételeiről, engedélyezésének rendjéről szóló – a Megrendelő által a Szerződés hatálybalépését követő 5 munkanapon belül a Szállító rendelkezésére bocsátott – utasításban vagy annak kivonatában foglaltakat.
	4. A Szállító nem jogosult megfizetni, illetve elszámolni a jelen Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek megfelelő társaság tekintetében merülnek fel, és melyek alkalmasak a Szállító adóköteles jövedelmének csökkentésére. A Szállító köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdés szerinti ügyletekről, illetve a szerződés teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a Szállító tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen szerződés alapján megillető jogait korlátozás nélkül tudja gyakorolni. A jelen pont szerinti kötelezettségek megszegése Szállító súlyos szerződésszegésének minősül.

**5. Fizetési feltételek**

5.1. Felek a Szakértői támogatás és a Felhasználói oktatás tekintetében a tényleges igénybevételt követően az aláírt Teljesítési Igazolás alapján, annak kibocsájtásától számított 15 munkanapon belül, az abban foglalt mennyiségnek megfelelően jogosult számlát kiállítani, azzal, hogy Szállító köteles a számláján a Szerződés számát (………/2017/START) feltüntetni.

A kiállított számlán feltüntetett teljesítési időpont meg kell, hogy egyezzen a teljesítésigazolásban feltüntetett teljesítési időponttal.

A Felek az ARIS rendszer moduljainak jogfolytonos követése tekintetében határozott idejű elszámolásban állapodnak meg. Elszámolási időszak: egy félév. A számla teljesítési időpontja megegyezik a mindenkor hatályos általános forgalmi adóról szóló törvény 58. § (1) bekezdése szerint meghatározott időponttal. Szállító köteles a számláján a Szerződés számát (………/2017/START) feltüntetni.

 Számlázási cím: MÁV-START Zrt. (1087 Budapest, Könyves Kálmán krt. 54-60.)

 Számla benyújtásának címe: MÁV-START Zrt. 1426 Budapest, Pf. 27.

 Megrendelő előleget nem fizet és fizetési biztosítékot nem nyújt Szállító részére, egyéb szerződést biztosító mellékkötelezettségek nem terhelik.

5.2. Megrendelő a számla végösszegét a Szállító számlájának kézhezvételétől számított 30 (Harminc) naptári napon belül, banki átutalással fizeti meg Szállítónak – az általa kiállított számlán megjelölt – bankszámlaszámára. Szállító számlája azon a napon számít pénzügyileg teljesítettnek, amikor a számla végösszegét a Szállító pénzforgalmi számláján a Szállító számlavezető pénzintézete jóváírta vagy azt jóvá kellett volna írnia.

5.3. Felek megállapodnak, hogy késedelmes fizetés esetén Szállító a Ptk. 6:155 §-ában foglaltakkal összhangban a késedelemmel érintett naptári félév első napján érvényes jegybanki alapkamat nyolc százalékponttal növelt mértékű késedelmi kamatra jogosult.

5.4. A Megrendelővel szembeni bármilyen követelés engedményezése (ide értve annak faktorálását is), illetve bármilyen, a Megrendelővel szembeni követelésen zálogjog alapítása csak Megrendelő előzetes írásos hozzájárulásával lehetséges. A Megrendelő írásos jóváhagyása nélküli engedményezéssel (ideértve a faktorálást is), illetőleg zálogjog alapítással Szállító szerződésszegést követ el Megrendelővel szemben.

5.5. A kifizetések Megrendelő általi teljesítésével kapcsolatos egyéb feltételek:

* + 1. Felek rögzítik továbbá, hogy a jelen Szerződés szerinti kifizetések az Art. 36/A. §-ának hatálya alá esnek, melynek értelmében a havonta összesen nettó 200.000,- Ft-ot meghaladó kifizetések esetén a számla kifizetésének feltétele, hogy a Szállító 30 napnál nem régebbi, nemlegesnek minősülő együttes adóigazolást adjon át, vagy küldjön meg a Megrendelő részére, vagy pedig a kifizetés időpontjában szerepeljen a köztartozásmentes adózói adatbázisban.
		2. Amennyiben a Szállító által kiállított számla a hatályos jogszabályoknak, illetőleg a jelen Szerződés előírásainak nem felel meg, vagy a fizetés jelen Szerződésben

meghatározott egyéb előfeltételei nem teljesülnek, a Megrendelő jogosult a számlát visszautasítani és a hiányok pótlására írásban felszólítani a Szállítót. Ebben az esetben a fizetési határidő a megfelelő számla kézhezvétele napján kezdődik.

* + 1. Felek rögzítik, hogy a fentiek szerinti esetekben az érintett összeg megfizetése kapcsán a kifizetés előfeltételeinek maradéktalan teljesülésétől számítandó a vonatkozó fizetési határidő.
		2. Amennyiben a Megrendelő a Kbt. és/vagy a 5.1. és 5.2. pontban meghatározott vagy egyéb, vonatkozó jogszabály alapján felmerülő bármely okból a kifizetés visszatartására kényszerül, a jogszerű visszatartás következtében bekövetkező későbbi, részleges vagy teljes kifizetésből eredően a Szállító a Megrendelővel szemben semmiféle igényt – különös tekintettel a késedelmi kamat, kamat vagy egyéb költség megtérítésére irányuló igényre – nem érvényesíthet.

**6. Felelősség, szerződésszegés, kötbér**

6.1. Szerződésszegésnek minősül minden olyan magatartás vagy mulasztás, amelynek során bármelyik Fél jogszabály, illetve a Szerződés alapján őt terhelő bármely kötelezettségének teljesítését részben vagy egészben elmulasztja és/vagy ha kötelezettségét az előírtaktól eltérően teljesíti.

6.2. Szállító az általa a jelen szerződéssel összefüggésben okozott károkért teljes körű kártérítési felelősséggel tartozik a Megrendelőt Szállító szerződésszegésével összefüggésben vagy abból eredően ért valamennyi kárért, beleértve a közvetett, következményes károkat – így különösen, de nem kizárólag a helyettesítés többletköltségeit – is.

Amennyiben a valamely termék/szolgáltatás hibájából, nem megfelelő minőségéből eredően harmadik személynek kára keletkezik, harmadik személyek ezzel kapcsolatos, gyártóval szembeni igényérvényesítésében a Szállító köteles közreműködni.

Szállító visszavonhatatlanul kijelenti, hogy a jelen Szerződés szerinti ellenértéket a jelen pontban foglaltakra is figyelemmel határozta meg.

6.3. A szerződő felek a Szállító nem teljesítése, késedelmes teljesítése, illetve hibás teljesítése esetére kötbérfizetésben állapodnak meg. A kötbér alapja (a továbbiakban: Kötbéralap) a szerződésszegéssel érintett szerződéses ellenérték nettó, azaz általános forgalmi adóval csökkentett összege.

6.4. A jelen Szerződésben vállalt kötelezettségeknek olyan okból, amelyért a Szállító felelős nem a Szerződésben rögzített teljesítési határidőre történő teljesítése (késedelmes teljesítés) esetén Szállító késedelmi kötbért köteles fizetni Megrendelő részére. A késedelmi kötbér mértéke a késedelem minden megkezdett napja után a Kötbéralap 1%-a, de legfeljebb a Kötbéralap 30%-a.

6.5. Amennyiben Szállító késedelmesen teljesít, Megrendelővel egyeztetve köteles póthatáridőt vállalni. A póthatáridőben történő megállapodás hiányában a Megrendelő jogosult egyoldalúan póthatáridőt tűzni. A póthatáridő elmulasztása a Szerződés nem teljesítését eredményezi. A póthatáridő kitűzése, illetve a Szerződés nem teljesítése sem mentesíti Szállítót a késedelmi kötbér megfizetésének kötelezettsége alól.

6.6. A késedelmi kötbérfizetési kötelezettség a késedelem megszűnésének, illetve nem teljesítés esetén a póthatáridő lejártának időpontjában esedékes.

6.7. Amennyiben Szállító a Szerződésben és/vagy a Felek által rögzített bármely határidőt olyan okból, amelyért felelős elmulasztja, és nem kerül sor a Megrendelővel egyeztetett (vagy Megrendelő által egyoldalúan meghatározott) póthatáridő tűzésére vagy a teljesítésre kitűzött póthatáridő eredménytelenül telik el, a Szerződés – a Megrendelő eltérő rendelkezése hiányában – nem teljesítettnek minősül. Nem teljesítettnek minősül továbbá a Szerződés, amennyiben a Szerződést a Megrendelő bármely, a Szállítónak felróható oknál fogva teljesen vagy részlegesen azonnali hatállyal felmondja vagy attól teljesen vagy részlegesen eláll a jelen Szerződésben vagy a vonatkozó jogszabályokban rögzítettek alapján.

Nem teljesítés esetén Szállító nemteljesítési kötbért köteles fizetni, melynek mértéke a Kötbéralap 30%-a, mely kötbér a Megrendelő – Szerződéstől való részleges vagy teljes – rendkívüli felmondási / elállási szándékának bejelentésekor esedékes.

6.8. Amennyiben Szállító teljesítése egyebekben a jelen pontokba foglaltakon kívül bármely olyan okból, amiért Szállító felelős, nem szerződésszerű (hibás teljesítés), Szállító kötbért köteles fizetni, melynek mértéke a Kötbéralap 20%-a / alkalom, amely a Megrendelő ezzel kapcsolatos igényének bejelentésekor válik esedékessé. A hibás teljesítés miatti kötbér nem érinti a Megrendelő egyéb jogait, azzal, hogy a Megrendelő a hibás teljesítési kötbér felszámítása esetén nem érvényesíthet kijavításra, kicserélésre irányuló szavatossági igényt. Amennyiben Megrendelő – kizárólagos döntése alapján – a Szállító hibás teljesítése esetén a hibásan elvégzett munka kijavítását vagy a munkával érintett valamely termék kicserélését igényli (akár ismételten is), ennek a Szállító a Megrendelő által meghatározott ésszerű póthatáridőn belül köteles eleget tenni; ezen esetben a hibás teljesítés időpontjától a kijavítással vagy kicseréléssel történt szerződésszerű teljesítésig eltelt időre Megrendelő a 6.4. pont szerinti késedelmi kötbér felszámítására jogosult.

* 1. Amennyiben a Szállító a Megrendelő és / vagy a MÁV Zrt. Biztonsági Főigazgatósága 10.4. pont szerinti ellenőrzési jogát akadályozza, vagy ezt megkísérli és / vagy az ellenőrzés során téves adatot, információt szolgáltat, kötbért köteles fizetni, melynek mértéke: 50.000,- Ft / alkalom.

6.10. A Megrendelő kötbérigényéről a számvitelről szóló 2000. évi C. törvény szerinti bizonylatot állít ki és küld meg a Szállítónak (kötbért terhelő levél). A Megrendelőnek jogában áll kötbérigényét a Szállítónak jelen szerződés alapján fizetendő díjazás összegébe beszámítani, nem teljesítés esetén a Szállító díjra nem jogosult.

**7. Jótállás**

**7**.1. Szállítót a szerződésszerűen nyújtott szoftverkövetésre és a kapcsolódó szolgáltatások eredményére 12 hónap időtartamú, teljes körű, a Ptk. 6:171-6:173§ szerinti jótállási kötelezettség terheli. Szállító jelen pont szerinti jótállási kötelezettsége fennáll az alvállalkozókkal, beszállítókkal, és a Szerződés teljesítésében egyébként közreműködőkkel elvégeztetett munkákra is. Felek rögzítik, hogy Megrendelő – kizárólagos választása szerint, az alábbi pontok szerinti eltérésekkel – ugyanazokat a jogosultságokat érvényesítheti a jótállás alapján, mint amelyeket a Ptk. a szavatosság kapcsán biztosít Megrendelő számára.

7.2. Szállító kötelezettséget vállal arra, hogy a jótállási időszak folyamán felmerülő minden, a teljesítésére visszavezethető, a jótállási körbe tartozó hiba, hiányosság kiküszöbölését saját költségére és kockázatára teljesíti és Megrendelő részére haladéktalanul átadja a javított terméket (dokumentáció, program, adatbázis, ábra, feljegyzés, leírás stb.). A jótállási igény érvényesítésével kapcsolatban felmerülő valamennyi költség a Szállítót terheli.

7.3. A jótállási igény felmerüléséről Megrendelő kapcsolattartója haladéktalanul értesíti a Szállító kapcsolattartóját. Szállító köteles a hiba kiküszöbölését célzó intézkedéseit a hiba bejelentésétől számítva haladéktalanul, de legkésőbb 1 munkanapon belül megkezdeni, és 3 munkanapos határidőn belül befejezni.

**8. Vis maior**

8.1. Vis maiornak minősül minden olyan rendkívüli, a szerződéskötéskor előre nem látható és a Felek működési körén kívül eső körülmény, amely a Felek által elháríthatatlan, és amely a Szerződés teljesítését akadályozza vagy korlátozza, így különösen: háború, ellenségeskedés, lázadás, forradalom, katasztrófa, továbbá sztrájk, zendülés, tüntetés vagy rendzavarás, kivéve, ha az kizárólag a Szállító alkalmazottaira terjed ki.

8.2. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetben a vonatkozó határidő meghosszabbodik a vis maior időtartamával.

8.3. Az értesítés elmulasztásából eredő kárért a mulasztó felet felelősség terheli.

8.4. Ha vis maior körülmény bekövetkezett, mindkét fél köteles törekedni a Szerződésből eredő kötelezettségeinek folytatólagos teljesítésére, amennyiben az ésszerűen elképzelhető. Amennyiben a vis maior időtartama a 60 napot meghaladja, bármelyik Fél jogosult a jelen Szerződést rendes felmondással, 30 napos felmondási idővel megszüntetni.

**9. A Szerződés megszűnése, módosítása**

9.1. Jelen Szerződés a 2.2. pontban foglaltakon kívül megszűnik:

* közös megegyezéssel;
* rendkívüli felmondással, azonnali hatállyal;
* megrendelői rendes felmondással;
* elállással.

9.2. Bármelyik Fél kezdeményezésére a Szerződés írásban, közös megegyezéssel, bármikor megszüntethető. A megszüntetés időpontjára, illetve a Felek elszámolási kötelezettségére vonatkozóan a Felek a megszüntetésről rendelkező megállapodásban kötelesek rendelkezni.

9.3. Szerződő Felek megállapodnak abban, hogy a jelen Szerződés az alábbiakban meghatározott okok bekövetkezése esetén – a másik Félhez intézett írásbeli nyilatkozattal – azonnali hatályú, rendkívüli felmondás útján részlegesen vagy teljes egészében szüntethető meg. A Szerződés szállító hibájából történő megszűnése esetén az 1.2 pont szerinti vételár olyan mértékű hányada, amilyen mértékben a teljesített időszak a fennmaradó teljesítetlen időszakhoz viszonyul, Megrendelő számára késedelmi kamattal növelten visszajár. A késedelmi kamat mértéke megegyezik a Megrendelő késedelmes fizetése esetére kikötött kamat mértékével. Szállító késedelmi kamatfizetési kötelezettsége nem érinti kötbérfizetési és kártérítési kötelezettségének fennállását.

9.3.1. Rendkívüli felmondási okok a Megrendelő részéről különösen, de nem kizárólagosan: Megrendelő jogosult a jelen Szerződést azonnali hatállyal felmondani abban az esetben, ha

* a Szállító a Megrendelő erre vonatkozó írásbeli figyelmeztetése és a szerződésszerű teljesítésre a jelen Szerződésben rögzített, illetőleg a Megrendelő által meghatározott ésszerű póthatáridőn belül sem teljesíti a jelen Szerződés alapján fennálló bármely kötelezettségét;
* a Szállító ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el;
* a 6.4. pont szerint érvényesíthető kötbér mértéke eléri a maximumot;
* a jelen Szerződés időbeli hatálya alatt 2 (kettő) alkalommal kerül sor hibás teljesítési kötbér érvényesítésére a Szállítóval szemben;
* a Szállító együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen Szerződés fenntartását lehetetlenné teszi;
* a Szállító a Megrendelő vagy Megrendelő szerződő partnerei jó hírnevét, harmadik személyekkel fennálló üzleti kapcsolatát veszélyeztető magatartás tanúsít; a Megrendelő és/vagy a képviseletében eljáró MÁV Zrt. Biztonsági Igazgatósága 10.4. pont szerinti ellenőrzési jogát akadályozza, vagy ezt megkísérli és / vagy az ellenőrzés során téves adatot, információt szolgáltat.
* a Szállító egyéb súlyos szerződésszegést követ el

9.3.2. Rendkívüli felmondási ok a Szállító részéről, amennyiben a Megrendelő a Szállító erre vonatkozó írásbeli figyelmeztetése és a szerződésszerű teljesítésre a Szállító által meghatározott ésszerű – de legalább 30 napos – póthatáridőn belül sem teljesíti a jelen Szerződés alapján fennálló kötelezettségeit.

9.4. Megrendelő a jelen Szerződést 30 naptári napos felmondási idővel, a Szállító részére megküldött írásos értesítéssel bármikor, indoklás nélkül felmondhatja. A Szállító a Megrendelő rendes felmondása okán semmilyen kártérítési, kártalanítási vagy egyéb igénnyel nem léphet fel a Megrendelővel szemben.

Továbbá Megrendelő jogosult és egyben köteles a Szerződést felmondani – ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha

* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

A Megrendelő a jelen Szerződést felmondhatja, vagy – a Ptk-ban foglaltak szerint – a szerződéstől elállhat a Kbt. 143. § (1) bekezdésében rögzített esetekben.

A Megrendelő a Kbt. 143. § (2) bekezdése alapján köteles a jelen Szerződést felmondani, vagy – a Ptk-ban foglaltak szerint – attól elállni, ha a jelen Szerződés megkötését követően jut tudomására, hogy a Vállalkozó tekintetében a jelen Szerződés megkötését megelőző közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

A Vállalkozó a Megrendelő rendes felmondása okán semmilyen kártérítési, kártalanítási vagy egyéb igénnyel nem léphet fel a Megrendelővel szemben.

9.5. Szerződő felek megállapodnak, hogy Megrendelő a jelen Szerződés azonnali hatályú rendkívüli felmondással történő megszüntetése helyett választása szerint jogosult a jelen Szerződéstől elállni.

9.6. A jelen Szerződés kizárólag a Felek közös megegyezésével, kizárólag a Kbt. 141. §-ban foglaltak alapján írásban lehet módosítani, a Felek cégszerű aláírásával. Szóban, ráutaló magatartással a szerződés nem módosítható.

 Nem minősül szerződés-módosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás.

9.7. Felek kifejezetten megállapodnak továbbá, hogy a Megrendelő a fentiekben foglalt eseteken kívül is jogosult a Szolgáltató felróható magatartásától függetlenül az általános elállási jogot gyakorolni azzal, hogy ebben az esetben köteles a Szállító ezzel összefüggésben felmerült igazolt kárai és költségei megtérítésére, kivéve a következményes károkat és az elmaradt hasznot.

9.8. Felek rögzítik, hogy a jelen pontban foglalt megszűnési okok nem érintik a Felek jelen Szerződésből eredő egyéb jogainak és kötelezettségeinek fennállását (pl. jótállásból eredő jogok és kötelezettségek, titoktartási kötelezettség).

9.9 A szerződés bármely oknál fogva történő megszűnése esetén Felek kötelesek egymással a megszűnést követő 15 napon belül elszámolni.

**10. Egyéb rendelkezések**

10.1. Megrendelő és Szállító a Szerződés teljesítése érdekében a fentieken túl, általában is együttműködnek. Ennek megfelelően kellő időben egymás rendelkezésére bocsátják a szükséges adatokat, valamint gondoskodnak a teljesítés további feltételeinek megteremtéséről; a teljesítést érintő minden lényeges körülményről haladéktalanul tájékoztatják egymást.

10.2. Felek kapcsolattartói:

 Szállító részéről: név: …………..

 levelezési cím: ………………..

 e-mail: ………………….

 telefon/telefax: ………………

Megrendelő részéről:

Vezetői szintű kapcsolattartó és a teljesítést igazolja:

név: Rácz Imre Miklós

beosztás: MÁV-START Zrt. Üzemeltetés Támogatás vezető

levelezési cím: 1087 Budapest, Könyves Kálmán krt. 54-60

Telefon: +36 30 475 1559

email: [racz.imre.miklós@mav-start.hu](https://webmail.mav.hu/owa/redir.aspx?REF=WJeToQGzhuN5FUUQA8m0NylDcXUCo8Dl5D21KmIj4aWOtwfalMTTCAFtYWlsdG86cmFjei5pbXJlLm1pa2zDs3NAbWF2LXN0YXJ0Lmh1).

Operatív kapcsolattartó: egykapus kommunikáció (időpontok és szakmai egyeztetések szervezése, átadás-átvétel)

név: Cserjési Jenő

beosztás: MÁV-START Zrt. Üzemeltetés Támogatás – szakértő

levelezési cím: 1087 Budapest, Könyves Kálmán krt. 54-60

telefonszám: +36 30 473 0440

e-mail: [cserjesi.jeno@mav-start.hu](https://webmail.mav.hu/owa/redir.aspx?REF=QFY4V8xisYIHgsYx-GjkDjXiwe3hkTnGXg6LHO5OR5eOtwfalMTTCAFtYWlsdG86Y3Nlcmplc2kuamVub0BtYXYtc3RhcnQuaHU.)

10.3. Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást, amennyiben arra lehetőség van a változás bekövetkezését megelőzően 3 munkanappal, amennyiben erre előzetesen nincs lehetőség, a változás bekövetkezését követő legfeljebb 3 munkanapon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.

10.4. Megrendelő jogosult a Szállító jelen Szerződés teljesítésével összefüggő tevékenységét – a Szállító tevékenységének indokolatlan zavarása nélkül – bármikor, szúrópróbaszerűen ellenőrizni. Szállító köteles a Megrendelő ilyen irányú indokolt kéréseinek eleget tenni. Szállító tudomásul veszi, hogy a jelen pont szerinti ellenőrzést a MÁV Magyar Államvasutak Zrt. Biztonsági Igazgatósága is jogosult gyakorolni.

10.5. Felek kifejezetten rögzítik, hogy jelen Szerződés vonatkozásában a Ptk. 6:63. § (5) bekezdés első mondatának alkalmazását kizárják. Felek megállapodnak, hogy a jelen szerződés alapján fennálló tartozás megfizetésére irányuló írásbeli felszólítás az elévülést megszakítja.

10.6. Szállítónak kötelessége a teljesítés során felmerült, előre nem látott körülményeket haladéktalanul jelezni Megrendelő felé. A jelen pont szerinti jelzési kötelezettség teljesítése nem mentesíti a Szállítót a teljesítési kötelezettsége alól.

10.7. Szállító szavatolja, hogy általa a jelen Szerződés keretében szállított bármely eredménytermék per-, teher- és igénymentes.

10.8. Szállító a jelen Szerződés aláírásával kijelenti és szavatolja, hogy a jelen Szerződés alapján végzett tevékenységét professzionális minőségben, olyan módon teljesíti, amely – hacsak a jelen Szerződés eltérő rendelkezéseket nem tartalmaz – megfelel a jogszabályi előírásoknak, az elvégzendő feladat jellegére vonatkozó, általánosan elfogadott szakmai normáknak és szokásoknak.

10.9. Szállító köteles a Megrendelővel kötött Szerződése teljesítése során tudomására jutott mindennemű adatot, információt, teljesítésigazolásokat és azokat alátámasztó dokumentumokat időbeli korlátozás nélkül megőrizni. Felek megállapodnak, hogy a Megrendelőtől és/vagy az általa meghatalmazott személytől kapott információkat Szállító csak a jelen Szerződés teljesítéséhez szükséges mértékben használhatja fel, nyilvánosságra vagy harmadik fél tudomására nem hozhatja.

10.10. Szállító kijelenti és szavatolja továbbá, hogy a jelen Szerződés Szállító általi teljesítése nem jelenti, és nem eredményezi bármilyen olyan szerződés vagy kötelezettség megszegését, amely valamely harmadik személlyel kötött szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.

10.11. A jelen Szerződés valamely rendelkezésének érvénytelensége nem jelenti a jelen Szerződés érvénytelenségét. A jelen Szerződés valamely rendelkezése érvénytelenné válása esetén Felek kötelesek az érvénytelenné vált rendelkezést olyan rendelkezéssel pótolni, mely megfelel a Felek jelen Szerződés megkötésének időpontjában fennálló gazdasági akaratának.

10.12.Szállító nyilatkozik, hogy tulajdonosi szerkezetében, és választott tisztségviselőinek vonatkozásában, vagy alkalmazottjaként nem áll jogviszonyban a Megrendelő vezető tisztségviselőjével, az ügyletben érintett alkalmazottal, vagy annak Ptk. szerinti közeli hozzátartozójával.

10.13. A Felek egymáshoz intézett nyilatkozataikat írásban – ideértve, de nem kizárólag postai úton megküldött levél, személyesen kézbesített levél, távirat, telefax, e-mail, etc. – kötelesek megtenni. A Felek tudomásul veszik, hogy

* + a Felek levelezési címként a jelen Szerződésben meghatározott címet fogadják el. Amennyiben valamelyik fél pontatlan, téves címet adott meg, illetve elmulasztja értesíteni a másik felet a levelezési címe változásáról és emiatt válik sikertelenné a kézbesítés, akkor ennek a felelőssége az értesítést elmulasztó Felet terheli;
	+ a Felek egymáshoz intézett (postai tértivevényes) nyilatkozatai akkor is kézbesítettnek tekintendők, amennyiben azok „nem kereste”, vagy „eredménytelen” vagy „elköltözött” vagy „címzett ismeretlen” jelzéssel érkeznek vissza. Az így visszaküldött iratot a második postai kézbesítés megkísérlésének napjától számított 5. napra vonatkozó hatállyal kézbesítettnek kell tekinteni;
	+ A Felek a személyesen átadott küldeményt akkor tekintik kézbesítettnek, amikor a címzett az átvételt igazolta;
	+ A Felek a telefaxon, e-mailen küldött küldeményt akkor tekintik kézbesítettnek, amikor a címzett az átvételt igazolta, email esetén amikor a kézbesítési igazolást a feladó megkapta, ennek hiányában amikor a küldő a küldeményt elküldte.
	1. A Vállalkozó megismerte (<https://mavcsoport.hu/mav-csoport/etikai-kodex>) és elfogadja a Megrendelő Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményét/cselekményeit jelzi a Megrendelő által működtetett etikai bejelentő és tanácsadó csatornán keresztül.

10.15. Vállalkozó a Ptk. 6:209. § (1) bekezdése alapján már most hozzájárulását adja ahhoz, hogy a Megrendelő a jelen Szerződésből fakadó jogait és kötelezettségeit harmadik személy(ek) részére – kizárólagos választása szerint akár teljesen, akár részlegesen – átruházza a Ptk. 6:208. §-ában foglaltak szerint. A Vállalkozó vállalja, hogy a Megrendelő ez irányú írásbeli megkeresése esetén az előzőektől függetlenül is minden szükséges nyilatkozatot, intézkedést haladéktalanul – de legkésőbb a megkereséstől számított 5 (öt) napon belül - megtesz annak érdekében, hogy a Megrendelő oldalán a jogalanycsere bármely fennakadás és / vagy szükségtelen késedelem nélkül megtörténhessen.

* 1. Az államháztartásról szóló 2011. évi CXCV. törvény (Áht.) 41. § (6) bekezdése alapján Megrendelő részéről olyan jogi személlyel nem köthető szerződés, illetve létrejött ilyen szerződés alapján nem teljesíthető kifizetés, amely szervezet nem minősül a nemzeti vagyonról szóló 2011. évi CXCVI. törvény (Nvtv.) 3. § (1) bekezdés 1. pontja alapján átlátható szervezetnek.

Vállalkozó a Preambulumban hivatkozott közbeszerzési eljárás során nyilatkozott átláthatóságáról – amely nyilatkozata a jelen Szerződés 3. sz. mellékletét képezi –, és a jelen Szerződés aláírásával is megerősíti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül.

Szállító tudomásul veszi továbbá, hogy a valótlan tartalmú nyilatkozat alapján létrejött szerződést Megrendelő jogosult azonnali hatállyal felmondani vagy attól elállni.

Megrendelő jogosult a szerződést azonnali hatállyal felmondani vagy attól elállni, amennyiben a Szállító kikerül az átlátható szervezetek köréből.

*10.17. Adott esetben (amennyiben a Szállító a közbeszerzési eljárás során a gazdasági és pénzügyi alkalmasság igazolásához más szervezet kapacitásaira támaszkodva felelt meg)*

 *Felek rögzítik, hogy a Kbt. 65. § (8) bekezdése alapján az a szervezet, amelynek adatait a jelen Szerződés megkötését megelőző közbeszerzési eljárás során a Szállító a gazdasági és pénzügyi alkalmasság igazolásához felhasználta, a Ptk. 6:419. §-ában foglaltak szerint kezesként felel a Megrendelőt a Szállító teljesítésének elmaradásával vagy hibás teljesítésével összefüggésben ért károk megtérítéséért.*

*10.18.Adott esetben [külföldi adóilletőségű Szállító esetén]*

 *Szállító a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Szállítóra vonatkozó adatokat az országok közötti jogsegély igénybevétele nélkül. Szállító ezzel kapcsolatos, kifejezett és visszavonhatatlan meghatalmazása jelen Szerződés 4. számú mellékletét képezi.*

10.19. Felek jóhiszeműen törekszenek arra, hogy az e Szerződés létrejöttével és/vagy érvényességével és/vagy tartalmával kapcsolatos esetleges jogvitáikat barátságos és közvetlen kereskedelmi tárgyalások útján oldják meg. Ha ez az erőfeszítésük a felmerült jogvita megoldását célzó első tárgyalási naptól számított 30 (harminc) napon belül nem vezetne eredményre, úgy a Felek jogvitájának eldöntése során a polgári perrendtartásról szóló 1952. évi III. törvény rendelkezései szerint hatáskörrel rendelkező, illetékes bíróság jogosult eljárni.

10.20. Jelen Szerződés 3, azaz három egymással szó szerint megegyező példányban, magyar nyelven készült, melyből Megrendelőt 2, azaz kettő példány, Szállítót 1, azaz egy példány illet meg.

10.21. A jelen Szerződésben nem szabályozott kérdésekben a magyar jog vonatkozó előírásai, különösen a Polgári Törvénykönyvről szóló 2013. évi V. törvény, valamint a Kbt. rendelkezései alkalmazandók.

Felek a jelen Szerződést átolvasást és értelmezést követően, mint akaratukkal mindenben megegyezőt, jóváhagyólag írták alá.

Mellékletek:

1. sz. melléklet: Műszaki leírás

2. sz. melléklet: Nyilatkozat alvállalkozókról

3. sz. melléklet: Nyilatkozat átláthatóságról

*4. sz. melléklet:* *Meghatalmazás* *a Kbt. 136.§ (2) bekezdése alapján*

Budapest, ………………….

|  |  |
| --- | --- |
| **Megrendelő képviseletében:** | **Szállító[[1]](#footnote-1) képviseletében:** |
| ……………………………….…………..………………..……………………………….……………….……………….. | ………………………………….…………………..………………………………..………………… |

**1. sz. melléklet**

**Műszaki leírás**

3.sz. melléklet

**Nyilatkozat alvállalkozókról**

Alulírott ………………….(név), a ……………………………. (cégnév) (székhely:……………………..; cégjegyzékszám:………………………..; adószám:………………………..) arra jogosult képviselőjeként - ……………-jaként (beosztás) – polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a ……………………… (cégnév), mint vállalkozó és a MÁV-START Zrt., mint megrendelő között a……………………………… tárgyában …………………..(dátum) napján kötött szoftverkövetési szerződés teljesítésében a ……………………… (cégnév) részéről a teljesítésbe bevontan az alábbi alvállalkozók vesznek részt.

*Alvállalkozó 1.*[[2]](#footnote-2)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a Szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[3]](#footnote-3)

*Kijelentem, hogy a fenti alvállalkozó nem áll a hivatkozott Szerződés megkötését megelőző közbeszerzési eljárásban előírt kizáró okok hatálya alatt.*

***VAGY***

*Mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.[[4]](#footnote-4)*

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a vállalkozási szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[5]](#footnote-5)

*Kijelentem, hogy a fenti alvállalkozó nem áll a hivatkozott Szerződés megkötését megelőző közbeszerzési eljárásban előírt kizáró okok hatálya alatt.*

***VAGY***

*Mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.[[6]](#footnote-6)*

(keltezés – hely, idő) ……………….., 201………………..

………………

…………………

(cégnév)

Vállalkozó

(képviselő neve)

(képviselő beosztása)

[cégszerű aláírás szükséges]

**3. sz. melléklet**

**NYILATKOZAT ÁTLÁTHATÓSÁGRÓL**

***4. számú melléklet: Meghatalmazás******a Kbt. 136.§ (2) bekezdése alapján***

1. **Amennyiben a Szállító képviseletében a Szerződést aláíró személy nem érti a magyar nyelvet, úgy kérjük, hogy ezen személy aláírása mellett két tanú az aláírásával igazolja, hogy egyrészt a Szerződést aláíró személy a jelen Szerződést előttük írta alá vagy az aláírást előttük saját aláírásának ismerte el, másrészt legalább a tanúk egyike kifejezetten nyilatkozzon arra vonatkozóan, hogy a Szállító képviseletében a Szerződést aláíró személynek a Szerződés tartalmát megmagyarázta. A tanúk esetén kérjük a tanúk nevének, lakóhelyének, aláírásának, valamint az aláírás keltének feltüntetését!** [↑](#footnote-ref-1)
2. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-2)
3. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-3)
4. A megfelelő rész aláhúzandó. [↑](#footnote-ref-4)
5. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-5)
6. A megfelelő rész aláhúzandó. [↑](#footnote-ref-6)